Jabuli 82
Lubaŋa laloc madi makato ducu
1Lubaŋa doŋ obedo i wi komme i kacokke i wi polo,
ci ŋolo kop i dye lwak lubaŋa ma gugurre, kun wacci,
2“Pe wubiŋolo kop kakare pi kare ma rom mene,
kun wudworo kor jo maraco?
3Wuŋol kop pa lugoro ki pa jo ma wongi pe;
wutim jo ma tre ki can ki jo ma doŋ
piny obwoyogi adada muporo kwogi.
4Wular lugoro ki jo ma piny obwoyogi;
wulargi ki i ciŋ jo maraco.”
5Pe gitye ki ŋec, dok niaŋ mo bene pe,
giwoto megi ata i colpiny;
te guti me lobo ducu tye ka yeŋŋe.
6-Awacci, “Wun wubedo lubaŋa,
wun ducu litino pa ŋat Mamalo Twa!
7Kadi bed kumeno, wubito macalo dano,
dok bene wubipoto macalo rwot mo keken.”
8A malo, ai Lubaŋa, iŋol kop i kom lobo;
rok ducu ma i wi lobo-ni meri.